Mazurek, Milan, poslanec NR SR (2018-05-25):
Tak máme na stole návrh zákona, ktorý by obmedzil imunitu prezidenta Slovenskej republiky na takú úroveň, akú používajú poslanci Národnej rady, čo je úplne legitímna požiadavka podľa nás, pretože ak pán prezident nevidí na svojej minulosti, na svojej činnosti a na všetkých tých informáciách, ktoré prenikli na verejnosť, žiaden problém, žiadne porušenie zákona či čohokoľvek iného, nemôže nerešpektovať alebo báť sa toho, že by mu bola imunita na páchanie trestných činov odobratá a že by bol právoplatne súdený tak ako každý jeden pracujúci slušný občan Slovenskej republiky. Už mojimi predrečníkmi bolo naznačené, čo všetko Andrej Kiska je, čo všetko Andrej Kiska vykonal, aké všelijaké zvláštne okolnosti, náhody, podivuhodné udalosti sprevádzajú život tohto dobrého anjela, a zhodnotili tak, že taký človek by určite nemal zastávať kreslo prezidenta Slovenskej republiky. Ja chcem poukázať na jeden veľmi zaujímavý faktor, pred tým, než opäť raz zhodnotím to, čo je vlastne Andrej Kiska zač, a možno nejaké ďalšie informácie doplním. A to je ten, že keď daňové podvody páchal Bašternák, tak sa tu proste diali obrovské veci. Jednoducho opozícia šalela. Čo je úplne legitímne, správne a samozrejme treba biť do tých smerákov, atď., keď robia tieto veci, proste, keď takto rozkrádajú štát. Treba im nakladať, treba im proste dať pocítiť, že to, čo robia, jednoducho bude mať v budúcnosti také následky, že si pôjdu oddýchnuť do chládku. Ale keď sa zistilo, že v podstate to isté, len v menšom, robí Andrej Kiska, tak tí istí ľudia, ktorí tak silno bili do toho SMER-u, sa postavili na tlačovku ako jeden človek, všetci okrem Ľudovej strany Naše Slovensko, a prišli s tým, že, chudáčik, pán prezident čelí dezinformačnej kampani. To znamená, oni nepovedali, že pán prezident je daňový podvodník, pán prezident si dal 148-tisíc neoprávnenú vrátku DPH, len mu na to prišli, to znamená, že nestihol tých ľudí okradnúť, že pán prezident neplatí dane, že pán prezident páchal to a to, že pán prezident si zaplatil volebnú kampaň násobne vyššiu, ako mal právo. Nie, oni prišli s tým, že: ako to zistili, ako je možné, že oni tie informácie vytiahli? To sú ale, neviem čo všetko, mafiáni, zlosyni, vrahovia, neviem čo všetko, lebo, chudáčik, pán prezident čelí dezinformačnej kampani, lebo sa zistilo, čo je vlastne zač. Tu sa demonštruje jedna jednoduchá logická vec, ktorú si musí vyvodiť každý, kto má v hlave aspoň dve mozgové bunky, naozaj, že jediná skutočná opozícia Ľudová strana Naše Slovensko. Lebo tak ako nemáme problém povedať smerákom, že áno, za tie zločiny s Bašternákom a vašimi kamarátmi patríte do basy, tak takisto tam patrí Andrej Hlinka za svoje daňové delikty, pretože keby sa ich dopustil ktokoľvek iný zo slušných pracujúcich ľudí, tak by tam skončil. Len preto, že tento človek požíva imunitu, tak je chudáčik. Andrej Kiska (reakcia na hlasy z pléna), pardon, som sa pomýlil, že Andrej Kiska by skončil za tie isté delikty, len síce v menšom, vo väzení. To znamená, namiesto toho, aby títo opoziční politici, táto štandardná, nami nazývaná fiktívna opozícia – OĽANO, slovenská arabská strana, ale v tomto prípade aj SME RODINA sa zapojila, aby poukazovali, že áno, máme takého istého podvodníka, na druhej strane a poďme k tej politike pristupovať férovo a aby rovnaké pravidlá platili úplne na každého, ako na týchto smerákov, našich nepodarených kamarátov, tak nech platia rovnako aj na Andreja Kisku, prezidenta Slovenskej republiky, ktorý naozaj, má tých deliktov naozaj veľké množstvo. Ale nie, vtedy morálne hodnoty, právo, poriadok, slušné Slovensko, vtedy neplatí, lebo to je náš človek. Veď on bude kradnúť s nami, tak prečo by sme išli proti nemu. Veď on bije za nás, on stráži všetky tie naše veci, on nás bude podporovať. Proti nemu nepôjdeme. Tak si zhodnoťme, čo vlastne dnes sedí v kresle prezidenta Slovenskej republiky! Usvedčený daňový podvodník, človek, ktorý žiadal neoprávnenú vratku DPH v hodnote takmer 150-tisíc. To je niečo tak veľké, že o tom sa bežnému človeku ani len nesnívalo, 150-tisíc eur. Koľko na to musí pracovať bežný občan na východe Slovenska? Kiska si to chcel od vás, od ľudí, len tak zobrať. Si povedal, že mu to asi náleží. Prečo by nie? Pán Andrej Kiska je zapletený v kauze ukradnutého pozemku pri Veľkom Slavkove. Pozemok v hodnote, koľko, pár tisíc eur, možno niečo cez 10-tisíc, a on sa ho odmietol vzdať. Človek, ktorý má majetok v hodnote miliónov, sa odmietol vzdať pozemku, ktorý nelegálne získal. To je dobrý, hodnotný, morálny človek. Chamtivec, akého si ani len nevieme predstaviť, toto je prezident Slovenskej republiky, naozaj. Pán prezident je samozrejme pohodlný, má rád komfort, veď si ho aj zaslúži. A tak prelietal za rok alebo za dva, už neviem presne, milión eur z peňazí slušných pracujúcich ľudí. Lebo sa mu nechcelo cestovať do Popradu autom, tak musel jednoducho chodiť lietadlom. Ale on je stále dobrý anjel, lebo svoj plat rozdával. Milión prelietal. Koľko, 40-, 50- či 60-tisíc rozdal? Tak to je dobrý anjel. To je jednoducho paráda. Ale aj ten milión, aj tých 60-tisíc sú peniaze od slušných pracujúcich ľudí a nie od pána Andreja Kisku. To, že tento človek začal ako podvodník ešte pred voľbami, jasne deklaruje fakt, že na svoju volebnú kampaň minul viac ako milión eur, viac ako milión eur, čo je niekoľkonásobne viac, ako mu zákon dovoľoval, ale pán Kiska s tým nemal problém. Veď prečo by aj? Veď zákony sú tu pre všetkých, len nie pre neho. To, že plnohodnotne zastupuje agendu tých zvrátených mimovládnych organizácií presadzujúcich všetky tie zvrátené hodnoty, aké sme hovorili v minulom rozprave, o tom nemusíme jednoducho hovoriť. To, že pán Andrej Kiska naďalej vlastní veľké podiely v nebankových subjektoch v Českej republike, do ktorých investoval, to sú fakty. Nebankové subjekty, ktoré v Českej republike zdierajú ľudí, ktorí sú na pokraji chudoby a ktorí už nemajú peniaze a musia si požičiavať na lieky, častokrát na benzín, na internát pre deti a na podobné veci, z tohto pán Andrej Kiska bohatne, že zdiera chudobných ľudí, ale pre médiá, pre tretí sektor, pre tú štandardnú falošnú opozíciu je to dobrý anjel. Je to chudáčik, ktorý čelí diskreditačnej kampani. Pán Andrej Kiska síce zázračne zbohatol na spoločnostiach Triangel či Quatro alebo tak nejak, ale to, odkiaľ pán Andrej Kiska získal ten obrovský kapitál potrebný na to, aby si takéto podnikanie mohol otvoriť, to sa ho nikto z tých novinárov nespýta, lebo na to odpoveď nemá. Lebo keď to rátali, tak to bolo potrebných 40 či 50 miliónov korún. A odkiaľ človek pracujúci na pumpe v Spojených štátoch amerických naraz z ničoho nič zobral tak obrovský kapitál, aby vedel ľuďom dávať tovar len tak na splátky v takýchto obrovských množstvách? Nikto sa ho nepýta, lebo vedia, že by naraz začal koktať a nevedel by tieto veci vysvetliť. To znamená, Andrej Kiska to môže vysvetliť, vydať nejakú tlačovú správu odkiaľ vzal kapitál, tak obrovských kapitál, v rozmedzí desiatok miliónov korún na to, aby mohol začať svoje úžernícke podnikanie, ktoré naozaj bolo riešené mnohokrát súdmi pre jeho výšku úrokov, pre tú úžernícku výšku úrokov. To, že pán Andrej Kiska chcel ešte na konci 80. rokov, keď už všetci vedeli, že komunistický režim už dlho nevydrží, vstúpiť do Komunistickej strany Československa, je tiež signifikantným faktorom. To, že sa o pár rokov na to stal euroatlantickým fanatikom, ktorý úplne prevrátil kabát na úplne opačnú stranu. Rovnako vtedy by sa bil za Varšavskú zmluvu, dnes sa bije za Severoatlantickú alianciu. Proste, kam vietor, tam plášť. Proste, prečo by aj? Celá opozícia, milujeme ho, veď prečo nie, však to je super takto obracať kabáty. Proste žiadna hrdosť, žiadna česť. Nič, jednoducho v pohode. Rovnako, keď pán Andrej Kiska po voľbách neprijal zástupcov Ľudovej strany Naše Slovensko do prezidentského paláca, ukázal tým, že si neváži vôbec parlamentnú demokraciu, že na to jednoducho úplne kašle, že to preňho nie je vôbec žiadna hodnota. Aj keď pred voľbami tvrdil, keď si robil tú kampaň za viac než milión, že chce byť prezidentom všetkých Slovákov, tak 210-tisíc potom len takto odpísal, lebo to preňho, to sú fašisti, to predsa s takými on nebude vôbec vyjednávať, takých on nebude zastupovať, on je predsa dobrý anjel, on nepotrebuje hovoriť s takýmito ľuďmi. To, že osobne intervenuje u generálneho prokurátora, ako keby bol nejaký diktátor, to proste, to je jednoducho nepredstaviteľné. A ešte za koho? Za drogovo závislého feťáka, čo hanobí štátne symboly a proste strieka verejné budovy a ničí pomníky a neviem čo všetko. Proste za takýto ľudský odpad Andrej Kiska intervenuje všade možne na Generálnej prokuratúre. To naozaj vypovedá o veľkých veciach, o tom, aký je vlastne Andrej Kiska človek. Ale to, čo urobil v roku 2014 na summite vo Walese, čo veľa ľudí zabudlo, keď ponúkol americkej armáde, aby si postavila vojenskú základňu s vrtuľníkmi a celým vybavením, s muničnými skladmi a so všetkým, čo k tomu patrí, aj s trvalým pôsobením amerických vojakov priamo v jeho rodnom Poprade, kde, keď to ľudia počujú, tak sa chytajú za vlasy, že či sa zbláznil, tak to už nepovie nikto. On doslova nemá problém urobiť zo svojho rodného mesta terč pre prípadnú ruskú odvetu. On jednoducho necíti ani hrdosť k Slovensku, ani k Popradu, v ktorom sa narodil. Necíti hrdosť k ničomu. Necíti žiadne súznenie, spriaznenosť so slovenským národom. On jednoducho je človek, ktorý proste je úplne vyprázdnený, hodnotovo absolútne. A keby sa nebál trestného stíhania za to všetko, čo už napáchal, za to všetko, o čo sa podelil so slovenskými občanmi, tak by nemal problém s tým, aby mu tá imunita bola odobratá.